***A 155. sorszámú Óvodai dajka megnevezésű szakképesítés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 32 140 01

1.2. Szakképesítés megnevezése: Óvodai dajka

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 320-420

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák:

2.2. Szakmai előképzettség: nem szükséges

2.3. Előírt gyakorlat: nincs

2.4. Egészségügyi alkalmassági követelmények: nem szükséges

2.5. Pályaalkalmassági követelmények: -

2.6 Elméleti képzési idő aránya: 60%

2.7. Gyakorlati képzési idő aránya: 40%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

3. PÁLYATÜKÖR

3.1. A szakképesítéssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|   |  A |  B |  C |
|  3.1.1. |  **FEOR száma** |  FEOR megnevezése |  A szakképesítéssel betölthetőmunkakör(ök) |
|  3.1.2. |  3410 |  Oktatási asszisztensÓvodai dajka |  Óvodai dajka |

3.2. A szakképesítés munkaterületének rövid leírása:

Az Óvodai dajka az óvodáskorú gyermek gondozását, nevelését ellátó intézményben a pedagógus irányításával végzi. Közreműködik a gyermek gondozásában, a higiénés feltételek biztosításában, a környezet rendjének, tisztaságának megteremtésében, valamint balesetvédelmi teendőket lát el. Munkáját a gyermek napirendjéhez igazodva, az pedagógus irányításával szervezi és végzi, a titoktartás kötelezettségének betartása mellett.

A szakképesítéssel rendelkező képes:

- az óvodapedagógussal való együttműködésre

- a személyi gondozási, higiénés szokások kialakításában az öntevékeny cselekvésre

- az étel előkészítésére, az étkezés higiénéjének megteremtésére

- a gyermek tevékenységének aktív segítésére

- a beteg gyermek ápolására

- empátiára, toleranciára

- adekvát kommunikációra

- általános ismereteket speciális helyzetben alkalmazni

- a szakmai, etikai szabályok betartására, a szakmai értékek képviseletére

- módszeres munkavégzésre

- differenciált bánásmódra

- segítségnyújtásra, rendezvények, programok szervezésében

- betartani a munkavédelmi és tűzrendészeti szabályokat

3.3.[[1]](#footnote-1) Kapcsolódó szakképesítések

|  |  |  |  |
| --- | --- | --- | --- |
|   |  A |  B |  C |
|  3.3.1. |  **A kapcsolódó szakképesítés, részszakképesítés, szakképesítés-ráépülés** |
|  3.3.2. |  **azonosító száma** |  megnevezése |  a kapcsolódás módja |
|  3.3.3. |  - |  - |  - |
|   |   |   |   |

4. SZAKMAI KÖVETELMÉNYEK

|  |  |  |
| --- | --- | --- |
|   |  A |  B |
|  4.1. |  **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  4.2. |  **azonosító száma** |  megnevezése |
|  4.3. |  11470-16 |  Óvodai nevelési feladatok |
|  4.4. |  11688-16 |  Gondozás és egészségnevelés |
|  4.5. |  11543-16 |  Takarítási feladatok az óvodai dajka tevékenységében |
|  4.6 |  11544-16 |  Konyhai és udvari feladatok az óvodai dajka tevékenységében |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei: Az iskolarendszeren kívüli szakképzésben:

*a)* az 5.2. alpontban előírt valamennyi modulzáró vizsga eredményes letétele. Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

*b)* 40 órás szakmai gyakorlat megvalósulásáról szóló igazolás. A szakmai gyakorlat helyszínét a résztvevő saját maga választhatja meg. A szakmai gyakorlat letölthető óvodáskorú gyermekeket ellátó intézményekben.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|   |  A |  B |  C |
|  5.2.1. |  **A szakképesítés szakmai követelménymoduljainak** |
|  5.2.2. |  **azonosító száma** |  megnevezése |  a modulzáró vizsgavizsgatevékenysége |
|  5.2.3. |  11470-16 |  Óvodai nevelési feladatok |  írásbeli |
|  5.2.4. |  11688-16 |  Gondozás és egészségnevelés |  írásbeli |
|  5.2.5. |  11543-16 |  Takarítási feladatok az óvodaidajka tevékenységében |  írásbeli |
|  5.2.6. |  11544-16 |  Konyhai és udvari feladatok azóvodai dajka tevékenységében |  írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-ra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Az óvodai nevelés, gondozás, takarítás gyakorlata

A vizsgafeladat ismertetése: A gyakorlati vizsgatevékenység a szakmai és vizsgakövetelmények alapján összeállított szituációs tételek alapján történik. A gyakorlati tételeket a képző intézmény szakértői állítják össze.

A vizsgázó a vizsgatevékenység során a képző intézmény szakértői által összeállított tételsorból, véletlenszerűen kiválasztott tétel alapján ad számot felkészültségéről. A tételek az óvodai dajka, gondozási, takarítási feladataihoz, az intézményi és intézményen kívüli programokban történő segítségnyújtáshoz, a játék és eszközhasználathoz kapcsolódó élethelyzeteket, szituációkat, feladatokat tartalmazhatnak. A vizsgázó gyakorlati vizsgáját, nem gyermekek körében végzett tevékenységként teljesíti.

A vizsgafeladat időtartama: 25 perc (felkészülési idő 10 perc, válaszadási idő 15 perc)

A vizsgafeladat értékelési súlyaránya: 40%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Komplex szóbeli vizsgatevékenység

A vizsgafeladat ismertetése: A szóbeli vizsgatevékenység a szakmai és vizsgakövetelmények alapján összeállított, a vizsgázó számára előre kiadott komplex szóbeli tételsor alapján történik. A vizsgázó a vizsga szóbeli vizsgatevékenysége során a központilag meghatározott tételsorból, véletlenszerűen kiválasztott tétel alapján ad számot felkészültségéről. A szóbeli vizsga központilag összeállított kérdései a 4. Szakmai követelmények fejezetben megadott témakörök mindegyikét tartalmazzák.

A vizsgafeladat időtartama: 25 perc (felkészülési idő 10 perc, válaszadási idő 15 perc)

A vizsgafeladat értékelési súlyaránya: 60%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

5.5. A szakmai vizsga értékelésének a szakmai vizsgaszabályzattól eltérő szempontjai: -

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|   |  A |
|  6.1. |  **A képzési és vizsgáztatási feladatok teljesítéséhez szükséges eszközök minimumátmeghatározó eszköz- és felszerelési jegyzék** |
|  6.2. |  Általános jellegű, óvodai helyiségek, óvoda udvar, öltöző, gyermek mosdó, közlekedő, óvodai konyha és ezek berendezései |
|  6.3. |  Általános takarítóeszközök |
|  6.4. |  Általános takarítószerek |
|  6.5. |  Alapvető elsősegélynyújtó felszerelés |
|  6.6. |  Lázmérő |
|  6.7. |  Munkaruha, védőruha |

7. EGYEBEK

7.1.[[2]](#footnote-2) A vizsgabizottsági tagot delegáló szakmai szervezet megnevezése, elérhetősége:

Magyar Óvodapedagógiai Egyesület

Magyar Pedagógiai Társaság

Magyar Gyógypedagógusok Egyesülete (MAGYE)

1. Megállapította: 23/2018. (VII. 18.) EMMI rendelet 1. § (3), 3. melléklet 16. Hatályos: 2018. VIII. 2-től. [↑](#footnote-ref-1)
2. Megállapította: 23/2018. (VII. 18.) EMMI rendelet 1. § (3), 3. melléklet 17. Hatályos: 2018. VIII. 2-től. [↑](#footnote-ref-2)